《代溪月翁和吴宗师所寄赐酒感兴诗韵》
元代·张雨

年年恩霈出皇家，此度仍回八月槎。望阙苍龙分瑞霭，开樽白兽泻流霞。

笺天久已知心事，鉴水唯应换鬓华。遥想新春供大礼，班头对御祝椒花。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。